title: 2019 m. gegužės 29 d. Komisijos įgyvendinimo reglamentas (ES) 2019/898 dėl leidimo naudoti eugenolio preparatą kaip mėsinių viščiukų lesalų priedą (leidimo turėtoja – bendrovė „Lidervet SL“) (Tekstas svarbus EEE.)

text:
3.6.2019

                  LT

                  Europos Sąjungos oficialusis leidinys

                  L 144/29

         KOMISIJOS ĮGYVENDINIMO REGLAMENTAS (ES) 2019/898
         2019 m. gegužės 29 d.
         dėl leidimo naudoti eugenolio preparatą kaip mėsinių viščiukų lesalų priedą (leidimo turėtoja – bendrovė „Lidervet SL“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti eugenolį. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti eugenolio preparatą kaip mėsinių viščiukų lesalų priedą, skirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2015 m. spalio 21 d. (2) ir 2017 m. liepos 4 d. (3) nuomonėse padarė išvadą, kad siūlomomis naudojimo sąlygomis preparatas nedaro nepageidaujamo poveikio gyvūnų ir žmonių sveikatai ar aplinkai. Tarnyba padarė išvadą, kad priedas yra veiksmingas gerinant mėsinių viščiukų augimą. Tarnyba nemanė, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo lesaluose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     eugenolio preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti eugenolį;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 29 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2015;13(11):4273.

            (3)  EFSA Journal 2017;15(7):4931.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio lesalo, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai (zootechninių rodiklių gerinimas)

                        4d18

                        „Lidervet SL“

                        Eugenolio preparatas

                           Priedo sudėtis

                        Preparatas, kurį sudaro:

                                    —

                                    5 % eugenolio;

                                    —

                                    55–56 % glicerolio polietilenglikolio ricinoleato;

                                    —

                                    33 % amorfinio silicio dioksido;

                                    —

                                    6 % poli(metakrilo rūgšties su etilo akrilatu).

                              Granulių pavidalo

                           Veikliosios medžiagos apibūdinimas

                        Eugenolis (2-metoksi-4-(2-propenil)fenol, 4-alil-2-metoksifenol, 4-alilgvajakolis) (99,5 %);
                        CAS Nr. 97-53-0
                        C10H12O2

                           Analizės metodas
                            (1)

                        Eugenolio kiekiui lesalų priede ir lesaluose nustatyti:

                                    —

                                    dujų chromatografija su liepsnos jonizacijos detektoriumi (GC-FID)

                        Mėsiniai viščiukai

                        —

                        100

                        100

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones.

                                    3.

                                    Neleidžiama maišyti su kitais eugenolio šaltiniais.

                        2029 m. birželio 23 d.

               (1)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports


title: 2019 m. gegužės 29 d. Komisijos įgyvendinimo reglamentas (ES) 2019/899 dėl leidimo naudoti mielių Saccharomyces cerevisiae padermės CNCM I-4407 preparatą kaip mėsinių ėriukų, pieninių ožkų, pieninių avių, pieninių buivolių, arklių ir penimų kiaulių pašarų priedą pratęsimo, kuriuo panaikinami reglamentai (EB) Nr. 1447/2006, (EB) Nr. 188/2007, (EB) Nr. 232/2009, (EB) Nr. 186/2007 ir (EB) Nr. 209/2008 (leidimo turėtoja – bendrovė „S.I. Lesaffre“) (Tekstas svarbus EEE.)

text:
3.6.2019

                  LT

                  Europos Sąjungos oficialusis leidinys

                  L 144/32

         KOMISIJOS ĮGYVENDINIMO REGLAMENTAS (ES) 2019/899
         2019 m. gegužės 29 d.
         dėl leidimo naudoti mielių Saccharomyces cerevisiae padermės CNCM I-4407 preparatą kaip mėsinių ėriukų, pieninių ožkų, pieninių avių, pieninių buivolių, arklių ir penimų kiaulių pašarų priedą pratęsimo, kuriuo panaikinami reglamentai (EB) Nr. 1447/2006, (EB) Nr. 188/2007, (EB) Nr. 232/2009, (EB) Nr. 186/2007 ir (EB) Nr. 209/2008 (leidimo turėtoja – bendrovė „S.I. Lesaffre“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba jo pratęsimo pagrindas bei tvarka;

                     (2)

                     Komisijos reglamentu (EB) Nr. 1447/2006 (2) mielių Saccharomyces cerevisiae padermės NCYC Sc 47 preparatą leista dešimt metų naudoti kaip mėsinių ėriukų pašarų priedą, Komisijos reglamentu (EB) Nr. 186/2007 (3) – kaip arklių pašarų priedą, Komisijos reglamentu (EB) Nr. 188/2007 (4) – kaip pieninių ožkų ir pieninių avių pašarų priedą, Komisijos reglamentu (EB) Nr. 209/2008 (5) – kaip penimų kiaulių pašarų priedą ir Komisijos reglamentu (EB) Nr. 232/2009 (6) – kaip pieninių buivolių pašarų priedą;

                     (3)

                     pagal Reglamento (EB) Nr. 1831/2003 14 straipsnį tų leidimų turėtojas pateikė prašymus pratęsti leidimą naudoti mielių Saccharomyces cerevisiae padermės CNCM I-4407 (anksčiau NCYC Sc 47) preparatą kaip mėsinių ėriukų, pieninių ožkų, pieninių avių, pieninių buivolių, penimų kiaulių ir arklių pašarų priedą ir jį priskirti prie priedų kategorijos „zootechniniai priedai“. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2018 m. birželio 13 d. priimtoje nuomonėje (7) padarė išvadą, kad pareiškėjas pateikė duomenų, kuriais įrodoma, kad priedas atitinka leidimo sąlygas;

                     (5)

                     mielių Saccharomyces cerevisiae padermės CNCM I-4407 vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti pratęstas leidimas naudoti minėtą priedą;

                     (6)

                     pratęsus leidimą naudoti mielių Saccharomyces cerevisiae padermės CNCM I-4407 preparatą kaip pašarų priedą šio reglamento priede nustatytomis sąlygomis, reglamentai (EB) Nr. 1447/2006, (EB) Nr. 186/2007, (EB) Nr. 188/2007, (EB) Nr. 209/2008 ir (EB) Nr. 232/2009 turėtų būti panaikinti;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodyto priedo, priklausančio priedų kategorijai „zootechniniai priedai“ ir funkcinei grupei „žarnyno floros stabilizatoriai“, kai jis naudojamas mėsiniams ėriukams, pieninėms ožkoms, pieninėms avims, pieninėms buivolėms ir penimoms kiaulėms, ir priedo, priklausančio funkcinei grupei „virškinimo stimuliatoriai“, kai jis naudojamas arkliams, leidimas naudoti pratęsiamas šio reglamento priede nustatytomis sąlygomis.

            2 straipsnis
            Mielių Saccharomyces cerevisiae padermės NCYC Sc47 preparatą kaip pašarų priedą šio reglamento priede, reglamentuose (EB) Nr. 1447/2006, (EB) Nr. 186/2007, (EB) Nr. 188/2007, (EB) Nr. 209/2008 ir (EB) Nr. 232/2009 nustatytomis sąlygomis, premiksus ir kombinuotuosius pašarus, kurių sudėtyje jo yra, paženklintus pagal tuos reglamentus iki šio reglamento įsigaliojimo dienos, galima toliau pateikti rinkai, kol pasibaigs turimos atsargos.

            3 straipsnis
            Reglamentai (EB) Nr. 1447/2006, (EB) Nr. 186/2007, (EB) Nr. 188/2007, (EB) Nr. 209/2008 ir (EB) Nr. 232/2009 panaikinami.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 29 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2006 m. rugsėjo 29 d. Komisijos reglamentas (EB) Nr. 1447/2006 dėl leidimo nauja paskirtimi naudoti Saccharomyces cerevisiae (Biosaf SC 47) kaip pašarų priedą (OL L 271, 2006 9 30, p. 28).

            (3)  2007 m. vasario 21 d. Komisijos reglamentas (EB) Nr. 186/2007 dėl leidimo pagal naują paskirtį naudoti Saccharomyces cerevisiae (Biosaf SC 47) kaip pašarų priedą (OL L 63, 2007 3 1, p. 6).

            (4)  2007 m. vasario 23 d. Komisijos reglamentas (EB) Nr. 188/2007 dėl leidimo pagal naują paskirtį naudoti Saccharomyces cerevisiae (Biosaf SC 47) kaip pašarų priedą (OL L 57, 2007 2 24, p. 3).

            (5)  2008 m. kovo 6 d. Komisijos reglamentas (EB) Nr. 209/2008 dėl leidimo naujai paskirčiai naudoti Saccharomyces cerevisiae (Biosaf Sc 47) kaip pašarų priedą (OL L 63, 2008 3 7, p. 3).

            (6)  2009 m. kovo 19 d. Komisijos reglamentas (EB) Nr. 232/2009 dėl leidimo nauja paskirtimi naudoti Saccharomyces cerevisiae NCYC Sc47 kaip pašarų priedą, skirtą pieniniams buivolams (leidimo turėtojas – Société Industrielle Lesaffre) (OL L 74, 2009 3 20, p. 14).

            (7)  EFSA Journal 2018; 16(7):5339.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1702

                        „S.I. Lesaffre“

                        Mielių Saccharomyces cerevisiae padermė CNCM I-4407

                           Priedo sudėtis:

                        Mielių Saccharomyces cerevisiae padermės CNCM I-4407 preparatas, kurio koncentracija ne mažesnė kaip 5 × 109 KSV/g.
                        Kieto pavidalo

                           Veikliosios medžiagos apibūdinimas:

                        Mielių Saccharomyces cerevisiae padermės CNCM I-4407 gyvybingos bevandenės ląstelės

                           Analizės metodas
                            (1)

                        Apskaičiavimas: išpylimo ant plokštelės metodas naudojant chloramfenikolio dekstrozės mielių ekstrakto agarą (EN 15789:2009).
                        Identifikavimas: polimerazės grandininės reakcijos (PGR) metodas CEN/TS 15790:2008.

                        Mėsiniai ėriukai

                        —

                        1,4 × 109

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Rekomenduojama dozė (KSV vienam gyvuliui per dieną):

                                                —

                                                pieninėms ožkoms: 3 × 109

                                                —

                                                pieninėms avims: 2 × 109

                                    3.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių ir kvėpavimo takų apsaugos priemones.

                        2029 m. birželio 23 d.

                        Pieninės ožkos ir pieninės avys

                        7 × 108

                        Penimos kiaulės

                        1,25 × 109

                        Pieninės buivolės

                        5 × 108

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai

                        4b1702

                        „S.I. Lesaffre“

                        Mielių Saccharomyces cerevisiae padermė CNCM I-4407

                           Priedo sudėtis:

                        Mielių Saccharomyces cerevisiae padermės CNCM I-4407 preparatas, kurio koncentracija ne mažesnė kaip 5 × 109 KSV/g.
                        Kieto pavidalo

                           Veikliosios medžiagos apibūdinimas:

                        Mielių Saccharomyces cerevisiae padermės CNCM I-4407 gyvybingos bevandenės ląstelės

                           Analizės metodas
                            (2)

                        Apskaičiavimas: išpylimo ant plokštelės metodas naudojant chloramfenikolio dekstrozės mielių ekstrakto agarą (EN 15789:2009).
                        Identifikavimas: polimerazės grandininės reakcijos (PGR) metodas CEN/TS 15790:2008.

                        Arkliai

                        —

                        8 × 108

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Rekomenduojama dozė (KSV vienam gyvuliui per dieną):

                                                —

                                                arkliams: 1,25 × 1010–6×1010

                                    3.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių ir kvėpavimo takų apsaugos priemones.

                        2029 m. birželio 23 d.

               (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports

               (2)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports


title: 2019 m. gegužės 29 d. Komisijos įgyvendinimo reglamentas (ES) 2019/900 dėl leidimo naudoti 8-merkapto-p-mentan-3-oną ir p-ment-1-en-8-tiolį kaip visų rūšių gyvūnų pašarų priedus (Tekstas svarbus EEE.)

text:
3.6.2019

                  LT

                  Europos Sąjungos oficialusis leidinys

                  L 144/36

         KOMISIJOS ĮGYVENDINIMO REGLAMENTAS (ES) 2019/900
         2019 m. gegužės 29 d.
         dėl leidimo naudoti 8-merkapto-p-mentan-3-oną ir p-ment-1-en-8-tiolį kaip visų rūšių gyvūnų pašarų priedus
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     neterminuotas leidimas naudoti 8-merkapto-p-mentan-3-oną ir p-ment-1-en-8-tiolį kaip visų rūšių gyvūnų pašaro priedus buvo suteiktas remiantis Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalimi, tie produktai įtraukti į pašarų priedų registrą kaip esami produktai;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti 8-merkapto-p-mentan-3-oną ir p-ment-1-en-8-tiolį kaip visų rūšių gyvūnų pašarų priedus. Pareiškėjai paprašė šiuos priedus priskirti prie priedų kategorijos „jusliniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (4)

                     Europos maisto saugos tarnyba (toliau – Tarnyba) 2018 m. lapkričio 27 d. nuomonėje (3) padarė išvadą, kad siūlomomis naudojimo sąlygomis 8-merkapto-p-mentan-3-onas ir p-ment-1-en-8-tiolis nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad abu junginiai dirgina kvėpavimo takus, tačiau negalima daryti jokių išvadų dėl galimo odos jautrinimo. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad atsižvelgiant į tai, jog abi medžiagos yra naudojamos maisto produktuose, o jų funkcija pašaruose yra tokia pati kaip maisto produktuose, papildomų veiksmingumo įrodymų nebereikia;

                     (5)

                     siekiant užtikrinti geresnę kontrolę, turėtų būti nustatyti apribojimai ir sąlygos. Rekomenduojamas 8-merkapto-p-mentan-3-ono ir p-ment-1-en-8-tiolio kiekis turėtų būti nurodytas pašarų priedo etiketėje. Jei šis kiekis yra viršijamas, premiksų etiketėje ir ženklinant kombinuotuosius pašarus ir pašarines žaliavas turėtų būti nurodyta tam tikra informacija;

                     (6)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (7)

                     nagrinėjamųjų medžiagų vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtas medžiagas;

                     (8)

                     kadangi saugos sumetimais nebūtina neatidėliotinai taikyti nagrinėjamųjų medžiagų leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytas medžiagas, priklausančias priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedus šio reglamento priede nustatytomis sąlygomis.

            2 straipsnis
            Pereinamojo laikotarpio priemonės

               1.   Priede nurodytas medžiagas ir premiksus, kurių sudėtyje yra šių medžiagų, kurie buvo pagaminti ir paženklinti iki 2019 m. gruodžio 23 d. laikantis taisyklių, taikytų iki 2019 m. birželio 23 d., galima toliau teikti rinkai ir naudoti, kol pasibaigs turimos atsargos.

               2.   Kombinuotuosius pašarus ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2020 m. birželio 23 d. laikantis taisyklių, taikytų iki 2019 m. birželio 23 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.

               3.   Kombinuotuosius pašarus ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2021 m. birželio 23 d. laikantis taisyklių, taikytų iki 2019 m. birželio 23 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 29 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  EFSA Journal 2019;17(1):5530.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos mg/kg visaverčio pašaro, kurio drėgnis yra 12 %

                        Kategorija: jusliniai priedai. Funkcinė grupė: kvapieji junginiai

                        2b12038

                        —

                        8-merkapto-p-mentan-3-onas

                           Priedo sudėtis

                        8-merkapto-p-mentan-3-onas

                           Veikliosios medžiagos apibūdinimas

                        8-merkapto-p-mentan-3-onas
                        Pagamintas cheminės sintezės būdu
                        Grynumas: ne mažesnis kaip 97 %
                        Cheminė formulė: C10H18OS
                        CAS numeris 38462–22–5
                        FLAVIS 12.038

                           Analizės metodas
                            (1)

                        8-merkapto-p-mentan-3-ono nustatymas pašarų priede ir pašarų kvapiųjų medžiagų premiksuose:
                        dujų chromatografija ir masių spektrometrija ir sulaikymo trukmės fiksavimas GC-ML-RTL

                        Visų rūšių gyvūnai

                        —

                        —

                        —

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis yra 12 %: 0,05 mg/kg.“

                                    4.

                                    Premiksų, pašarinių žaliavų ir kombinuotųjų pašarų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas šis veikliosios medžiagos kiekis visaverčiame pašare, kurio drėgnis yra 12 %: 0,05 mg/kg.

                                    5.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2029 m. birželio 23 d.

                        2b12085

                        —

                        p-ment-1-en-8-tiolis

                           Priedo sudėtis

                        p-ment-1-en-8-tiolis

                           Veikliosios medžiagos apibūdinimas

                        p-ment-1-en-8-tiolis
                        Pagamintas cheminės sintezės būdu
                        Grynumas: ne mažesnis kaip 98 %
                        Cheminė formulė: C10H18OS
                        CAS numeris 71159–90–5
                        FLAVIS 12.085

                           Analizės metodas
                            (1)

                        P-ment-1-en-8-tiolio nustatymas pašarų priede ir pašarų kvapiųjų medžiagų premiksuose:
                        dujų chromatografija ir masių spektrometrija ir sulaikymo trukmės fiksavimas GC-ML-RTL

                        Visų rūšių gyvūnai

                        —

                        —

                        —

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis yra 12 %: 0,05 mg/kg.“

                                    4.

                                    Premiksų, pašarinių žaliavų ir kombinuotųjų pašarų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas šis veikliosios medžiagos kiekis visaverčiame pašare, kurio drėgnis yra 12 %: 0,05 mg/kg.

                                    5.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2029 m. birželio 23 d.

               (1)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports.


title: 2019 m. birželio 4 d. Komisijos įgyvendinimo reglamentas (ES) 2019/917, kuriuo pagal Europos Parlamento ir Tarybos reglamento (ES) 2015/848 25 straipsnį nustatomos nemokumo registrų tarpusavio sujungimo sistemai reikalingos techninės specifikacijos, priemonės ir kiti reikalavimai

text:
5.6.2019

                  LT

                  Europos Sąjungos oficialusis leidinys

                  L 146/100

         KOMISIJOS ĮGYVENDINIMO REGLAMENTAS (ES) 2019/917
         2019 m. birželio 4 d.
         kuriuo pagal Europos Parlamento ir Tarybos reglamento (ES) 2015/848 25 straipsnį nustatomos nemokumo registrų tarpusavio sujungimo sistemai reikalingos techninės specifikacijos, priemonės ir kiti reikalavimai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. gegužės 20 d. Europos Parlamento ir Tarybos reglamentą (ES) 2015/848 dėl nemokumo bylų (1), ypač į jo 25 straipsnio 2 dalies a–f punktus,
         kadangi:

                     (1)

                     siekiant sukurti nemokumo registrų tarpusavio sujungimo sistemą, būtina apibrėžti ir patvirtinti technines specifikacijas, priemones ir kitus reikalavimus, kuriais būtų užtikrintos vienodos sistemos įgyvendinimo sąlygos;

                     (2)

                     šiame reglamente nustatytos techninės specifikacijos, priemonės ir kiti reikalavimai atitinka Nemokumo bylų komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Techninės specifikacijos, priemonės ir kiti reikalavimai, kuriais užtikrinamos vienodos Reglamento (ES) 2015/848 25 straipsnio 2 dalies a–f punktuose nurodytos nemokumo registrų tarpusavio sujungimo sistemos įgyvendinimo sąlygos, pateikiami priede.
            Nemokumo registrai pagal šias technines specifikacijas, priemones ir kitus reikalavimus turi būti tarpusavyje sujungti iki 2021 m. birželio 30 d.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Šis reglamentas pagal Sutartis privalomas visas ir tiesiogiai taikomas visose valstybėse narėse.

            Priimta Briuselyje 2019 m. birželio 4 d.

                  Komisijos vardu

                  Pirmininkas

               Jean-Claude JUNCKER

            (1)  OL L 141, 2015 6 5, p. 19.

            PRIEDAS

               KURIUO NUSTATOMOS 1 STRAIPSNYJE NURODYTOS TECHNINĖS SPECIFIKACIJOS, PRIEMONĖS IR KITI REIKALAVIMAI

            1.   Dalykas

            Nemokumo registrų sąsajos sistema (toliau – IRI) – nacionalinius registrus ir Europos e. teisingumo portalą sujungianti decentralizuota sistema. IRI naudojama kaip visos Reglamente (ES) 2015/848 nurodytos privalomos informacijos apie nemokumą kartu su visa kita nacionaliniuose registruose pateikiama informacija ar dokumentais centrinė paieškos priemonė.
            2.   Terminų apibrėžtys

            a)   Saugusis hiperteksto perdavimo protokolas (angl. HyperText Transport Protocol Secure) arba HTTPS– šifruotojo ryšio ir saugiojo perdavimo kanalai;
            b)   nemokumo įrašas– Reglamento (ES) 2015/848 24 straipsnyje nurodyta su vieno skolininko nemokumo byla susijusi informacija, skelbtina nacionaliniuose elektroniniuose nemokumo registruose ir prieinama per centrinį viešą elektroninės prieigos punktą (Europos e. teisingumo portalą), kaip nustatyta Reglamento (ES) 2015/848 25 straipsnyje;
            c)   VN NR galinis punktas– informacijos, esančios nemokamo įraše, šaltinis; VN NR galiniame punkte tvarkoma minėta informacija ir, gavus E. teisingumo portalo užklausą, teikiami prašomi duomenys;
            d)   nacionalinis registracijos numeris– registro numeris, suteiktas juridiniam asmeniui registruojant jį verslo ar panašiame registre, arba fizinio asmens turimas asmens kodas ar jam suteiktas kitas lygiavertis numeris;
            e)   kilmės neginčijamumas– savybė, reiškianti, kad duomenų vientisumas ir kilmė įrodomi tokiomis priemonėmis kaip skaitmeninis sertifikavimas, viešojo rakto infrastruktūra ir skaitmeniniai parašai;
            f)   informacijos gavimo neginčijamumas– savybė, reiškianti, kad duomenų, siųstų siuntėjo numatytajam gavėjui, gavimas įrodomas tokiomis priemonėmis kaip skaitmeninis sertifikavimas, viešojo rakto infrastruktūra ir skaitmeniniai parašai;
            g)   platforma– centrinė E. teisingumo portalo paieškos sistemos dalis;
            h)   registrai– nemokumo registrai, nustatyti Reglamento (ES) 2015/848 24 straipsnyje;
            i)   paprastas objektų prieigos protokolas (angl. Simple Object Access Protocol)– kaip nustatyta Žiniatinklio konsorciumo standartuose, pranešimų protokolo specifikacija, kurioje nustatomi keitimosi struktūrizuota informacija, diegiant tinklo paslaugas kompiuteriniuose tinkluose, reikalavimai;
            j)   saityno paslauga– programinės įrangos sistema, suprojektuota suderintai kompiuterių sąveikai tinkle užtikrinti; sistemoje yra įdiegta sąsaja, aprašyta kompiuteriu galimu apdoroti formatu.
            3.   Ryšio palaikymo būdai

            3.1.   Siekiant užtikrinti registrų sąveiką, NRSS naudojami paslaugomis grindžiami elektroniniai duomenų perdavimo būdai, kaip antai saityno paslaugos arba kitos daugkartinio naudojimo skaitmeninių paslaugų infrastruktūros.
            3.2.   E. teisingumo portalo bei platformos ir VN NR galinio punkto ir platformos ryšys yra dvipunktis. Platformos ir registrų ryšys gali būti dvipunktis arba vieno ir kelių punktų.
            4.   Ryšio protokolai

            4.1.   Duomenims tarp portalo, platformos, registrų ir papildomų prieigos punktų perduoti naudojami saugūs interneto protokolai, pavyzdžiui HTTPS protokolai.
            4.2.   Struktūriniams duomenims ir metaduomenims perduoti naudojami standartiniai duomenų perdavimo protokolai, pavyzdžiui, SOAP protokolas (Simple Object Access Protocol).
            5.   Saugumo standartai

            Techninės priemonės, kuriomis užtikrinami būtiniausi informacinių technologijų saugumo standartai, taikomos perduodant ir platinant informaciją per NRSS sistemą:

                        a)

                        priemonės informacijos konfidencialumui užtikrinti, be kita ko naudojant saugius kanalus (HTTPS);

                        b)

                        priemonės duomenų, kuriais keičiamasi, vientisumui užtikrinti;

                        c)

                        priemonės informacijos NRSS sistemoje siuntėjo kilmės neginčijamumui ir informacijos gavimo neginčijamumui užtikrinti;

                        d)

                        priemonės saugumo įvykių duomenų registracijai užtikrinti, laikantis patvirtintų tarptautinių rekomendacijų dėl informacinių technologijų saugumo standartų;

                        e)

                        priemonės visų registruotų vartotojų identifikavimui ir leidimo jiems suteikimui užtikrinti ir priemonės prie portalo, platformos ar registrų NRSS sistemoje prijungtų sistemų tapatumui patikrinti;

                        f)

                        priemonės, kuriomis apsisaugoma nuo automatinės paieškos, pvz., saugos kodo modulis, ir nuo registrų kopijavimo, pvz., didžiausio leidžiamo paieškos tokiuose registruose rezultatų skaičiaus ribojimas.

                  6.   Duomenys, kuriais keičiasi registrai ir NRSS

            6.1.   Visiems valstybių narių registrams bendras tokios pat struktūros ir tipo duomenų rinkinys vadinamas pagrindiniu nemokumo registru.
            Kiekviena valstybė narė turi galimybę išplėsti pagrindinio nemokumo registro aprėptį ir į jį įtraukti konkrečią informaciją. Nemokumo įrašo duomenys modeliuojami remiantis nustatyta sąsajos specifikacija.
            6.2.   Keičiantis informacija taip pat pateikiami duomenų gavimo patvirtinimo, registracijos ir ataskaitų pateikimo pranešimai.
            7.   Standartinio pranešimo formato struktūra

            Registrams, platformai ir portalui keičiantis informacija naudojami standartiniai duomenų struktūrizavimo metodai ir standartinis pranešimo formatas, pavyzdžiui, XML.
            8.   Į platformą siunčiami duomenys

            8.1.   Vadovaujantis sąveikumo reikalavimais kiekvieno registro teikiamos paslaugos turi būti suvienodintos ir pagrįstos ta pačia sąsaja, kad tokios užklausas teikiančios programos kaip E. teisingumo portalas sąveikautų tik su vienos rūšies sąsaja, pateikiančia bendrą duomenų rinkinį. Vadovaujantis šiuo metodu valstybių narių vidaus duomenų struktūra turi būti suderinta, kad atitiktų Komisijos pateiktas sąsajos specifikacijas.
            8.2.   Tam, kad platformoje būtų vykdomos numatytos funkcijos, į platformą siunčiami šie duomenys:

                        a)

                        prie platformos prijungtų sistemų identifikavimo duomenys; minėti duomenys galėtų būti URL adresai, identifikuojantys kiekvieną sistemą NRSS;

                        b)

                        kiti platformoje tvarkomi ir tinkamam ir veiksmingam paieškos paslaugos veikimui ir registrų sąveikai platformoje užtikrinti būtini duomenys; minėti duomenys gali būti kodų sąrašai, baziniai duomenys, glosarijai ir susiję tokių metaduomenų vertimai bei registravimo ir ataskaitų teikimo duomenys.

                  8.3.   Platformoje tvarkomi duomenys ir metaduomenys apdorojami ir saugomi laikantis šio priedo 5 skirsnyje nurodytų saugumo standartų.
            9.   Sistemos veikimo metodai ir platformoje teikiamos informacinių technologijų paslaugos

            9.1.   Teikiant informaciją ir ja keičiantis, naudojami šie techniniai sistemos veikimo metodai:

                        a)

                        platformoje pateikiami pranešimams atitinkama kalba teikti reikalingi bazinių duomenų artefaktai, kaip antai kodų sąrašai, kontroliniai žodynai ir glosarijai;

                        b)

                        kai taikoma, žodynuose ir glosarijuose vartojamos sąvokos turi būti išverstos į oficialias ES kalbas; jei įmanoma, naudojami patvirtinti standartai ir standartizuoti pranešimai.

                  9.2.   Komisija valstybėms narėms pateiks išsamesnės informacijos apie techninį veikimo metodą ir platformos teikiamų informacinių technologijų paslaugų įgyvendinimą.
            10.   Paieškos kriterijai

            10.1.   Vykdant paiešką NRSS, reikia pasirinkti bent vieną šalį.
            10.2.   Portale pateikiami šie suderinti paieškos kriterijai:

                        a)

                        pavadinimas,

                        b)

                        nacionalinis registracijos numeris.

                  Šie du kriterijai gali būti taikomi alternatyviai ir papildomai.
            10.3.   Portale gali būti pateikta ir daugiau paieškos kriterijų.
            11.   Mokėjimo būdai

            11.1.   Už dokumentus ir duomenis, už kuriuos valstybės narės ima mokesčius ir kuriuos galima rasti E. teisingumo portale naudojantis NRSS, galima sumokėti sistemoje naudojantis įprastomis mokėjimo internete priemonėmis, pavyzdžiui, kredito ir debeto kortelėmis.
            11.2.   Gali būti sudarytos sąlygos sistemoje naudotis ir kitais internetinio mokėjimo būdais, pavyzdžiui, banko pavedimu ar e. pinigine (pateikus piniginį užstatą).
            12.   Galimybė naudotis paslaugomis

            12.1.   Paslaugos teikiamos visą parą 7 dienas per savaitę; paslaugų prieinamumo rodiklis – bent 98 %, išskyrus tada, kai vyksta planinė techninė priežiūra.
            12.2.   Valstybės narės Komisijai praneša apie techninės priežiūros darbus toliau nurodyta tvarka:

                        a)

                        apie techninės priežiūros operacijas, dėl kurių paslaugomis negalima naudotis iki 4 valandų – prieš 5 darbo dienas;

                        b)

                        apie techninės priežiūros operacijas, dėl kurių paslaugomis negalima naudotis iki 12 valandų – prieš 10 darbo dienų;

                        c)

                        apie kompiuterių patalpų infrastruktūros techninę priežiūrą, dėl kurios paslaugomis negalima naudotis iki 6 dienų per metus – prieš 30 darbo dienų.

                  Techninės priežiūros darbai kiek įmanoma planuojami ne darbo valandomis (19.00–8.00 val. Vidurio Europos laiku).
            12.3.   Jeigu valstybės narės kiekvieną savaitę tam tikrą laiką skiria priežiūros darbams, jos Komisijai nurodo tokių numatytų savaitinių darbų dieną ir laiką. Nedarant poveikio 12.2 dalies a–c punktuose numatytiems įsipareigojimams, jei tuo metu, kai atliekami tokie numatyti priežiūros darbai, negalima prisijungti prie valstybių narių sistemų, valstybės narės neprivalo kiekvieną kartą apie tai pranešti Komisijai.
            12.4.   Jeigu valstybių narių sistemose netikėtai įvyksta techninis gedimas, jos Komisijai nedelsiant praneša apie tai, kad prie sistemos negalima prisijungti, ir kada numatyta vėl teikti paslaugą, jei tai yra žinoma.
            12.5.   Jeigu įvyksta koks nors pasikeitimas, galintis turėti įtakos ryšiui su centrine platforma, valstybė narė, vos tik gavusi užtektinai techninių duomenų apie šį pasikeitimą, iš anksto apie tai praneša Komisijai.
            12.6.   Jeigu centrinėje platformoje ar portale netikėtai įvyksta techninis gedimas, Komisija valstybėms narėms nedelsiant praneša apie tai, kad prie platformos arba portalo negalima prisijungti, ir kada numatyta vėl teikti paslaugą, jei tai yra žinoma.
            13.   Transkripcijos ir transliteracijos taisyklės

            Visų valstybių narių sistemose naudojami nacionaliniai transkripcijos, romanizacijos ir transliteracijos standartai, reglamentuojantys specialių ženklų naudojimą, įvedamus paieškos duomenis ir pateikiamus rezultatus.


title: 2019 m. liepos 2 d. Komisijos įgyvendinimo reglamentas (ES) 2019/1131, kuriuo nustatoma muitinės priemonė Europos Parlamento ir Tarybos reglamento (ES) 2016/1036 14a straipsniui ir Europos Parlamento ir Tarybos reglamento (ES) 2016/1037 24a straipsniui įgyvendinti

text:
3.7.2019

                  LT

                  Europos Sąjungos oficialusis leidinys

                  L 179/12

         KOMISIJOS ĮGYVENDINIMO REGLAMENTAS (ES) 2019/1131
         2019 m. liepos 2 d.
         kuriuo nustatoma muitinės priemonė Europos Parlamento ir Tarybos reglamento (ES) 2016/1036 14a straipsniui ir Europos Parlamento ir Tarybos reglamento (ES) 2016/1037 24a straipsniui įgyvendinti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14a straipsnio 1 dalį,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2), ypač į jo 24a straipsnio 1 dalį,
         kadangi:

                     (1)

                     Reglamentu (ES) 2016/1036 ir Reglamentu (ES) 2016/1037 leidžiama tam tikroms prekėms taikyti antidempingo ir (arba) kompensacinius muitus valstybės narės kontinentiniame šelfe arba valstybės narės pagal Jungtinių Tautų jūrų teisės konvenciją paskelbtoje išskirtinėje ekonominėje zonoje (3), ir tokius muitus rinkti;

                     (2)

                     jeigu nagrinėjamasis produktas atgabenamas į dirbtinę salą, stacionarius arba plūduriuojančius įrenginius arba kitas Sąjungos valstybių narių kontinentiniuose šelfuose esančias struktūras arba išskirtines ekonomines zonas iš Sąjungos muitų teritorijos, Europos Parlamento ir Tarybos reglamentu (ES) Nr. 952/2013 (4) reikalaujama, kad, tokiu atveju, prieš išvežant tokį produktą būtų naudojama reeksporto deklaracija, pranešimas apie reeksportą arba išvežimo bendroji deklaracija. Siekiant užtikrinti, kad muitinė galėtų gauti informaciją, kuri būtina siekiant nustatyti, ar yra mokėtinas antidempingo ir (arba) kompensacinis muitas, arba Reglamento (ES) 2016/1036 14 straipsnio 5, 5a ir 6 dalyse bei Reglamento (ES) 2016/1037 24 straipsnio 5, 5a ir 6 dalyse nustatytoms registravimo ir ataskaitų teikimo prievolėms įvykdyti, iš gavėjo turėtų būti reikalaujama pateikti gavimo deklaraciją valstybės narės, kurioje buvo priimta reeksporto deklaracija arba kurioje pranešimas apie reeksportą arba išvežimo bendroji deklaracija buvo užregistruoti per 30 dienų nuo nagrinėjamojo produkto gavimo dirbtinėje saloje, stacionariuose ar plūduriuojančiuose įrenginiuose arba kitose kontinentiniuose šelfuose esančiose struktūrose arba išskirtinėse ekonominėse zonose, kompetentingai muitinei;

                     (3)

                     jeigu nagrinėjamasis produktas atgabenamas į dirbtinę salą, stacionarius ar plūduriuojančius įrenginius arba kitas Sąjungos valstybių narių kontinentiniuose šelfuose esančias struktūras arba išskirtines ekonomines zonas tiesiogiai ne iš Sąjungos muitų teritorijos, neįmanoma pasinaudoti Reglamente (ES) Nr. 952/2013 numatytomis priemonėmis. Siekiant užtikrinti, kad muitinė galėtų gauti informaciją, kuri būtina siekiant nustatyti, ar yra mokėtinas antidempingo ir (arba) kompensacinis muitas, arba Reglamento (ES) 2016/1036 14 straipsnio 5, 5a ir 6 dalyse bei Reglamento (ES) 2016/1037 24 straipsnio 5, 5a ir 6 dalyse nustatytoms registravimo ir ataskaitų teikimo prievolėms įvykdyti, gavėjas turėtų deklaruoti nagrinėjamąjį produktą pateikdamas gavimo deklaraciją per 30 dienų nuo nagrinėjamojo produkto gavimo dirbtinėje saloje, stacionariuose ar plūduriuojančiuose įrenginiuose arba kitose kontinentiniuose šelfuose esančiose struktūrose arba išskirtinėse ekonominėse zonose. Valstybė narė, kuriai priklauso kontinentinis šelfas arba išskirtinė ekonominė zona, geriausiai tinka kontrolei atlikti, todėl deklaracija turėtų būti pateikta tos valstybės narės kompetentingai muitinei;

                     (4)

                     siekiant supaprastinti pagal šį reglamentą atliekamą muitinį tikrinimą, skolininko sąvoka paprastai turėtų būti taikoma tik licencijų užsiimti komercine veikla valstybių narių kontinentiniuose šelfuose arba išskirtinėse ekonominėse zonose turėtojams, kurie gauna nagrinėjamuosius produktus dirbtinėje saloje, stacionariuose ar plūduriuojančiuose įrenginiuose arba kitose tuose kontinentiniuose šelfuose esančiose struktūrose arba tose išskirtinėse ekonominėse zonose, nepriklausomai nuo to, iš kurios vietovės atgabenamas nagrinėjamasis produktas. Tačiau tam tikrais atvejais skolininkai taip pat gali būti asmenys, kurie nėra licencijų turėtojai;

                     (5)

                     tais atvejais, kai nagrinėjamajam produktui įforminama laikinojo įvežimo perdirbti procedūra prieš jį pristatant į dirbtinę salą, stacionarius arba plūduriuojančius įrenginius arba kitas Sąjungos valstybių narių kontinentiniuose šelfuose esančias struktūras arba išskirtines ekonomines zonas, būtina taikyti specialią taisyklę, siekiant išvengti galimo antidempingo ir (arba) kompensacinio muito vengimo;

                     (6)

                     siekiant sudaryti sąlygas veiksmingai veikti šiame reglamente nustatytai sistemai, turėtų būti taikomos atitinkamos procedūros, jau nustatytos Reglamente (ES) Nr. 952/2013 dėl skolos muitinei apskaičiavimo, paskelbimo, išieškojimo, grąžinimo, atsisakymo išieškoti ir išnykimo bei garantijos pateikimo, tiek, kiek jos yra svarbios pagal šį reglamentą;

                     (7)

                     Reglamento (ES) Nr. 952/2013 nuostatos dėl muitinės kontrolės netaikomos už Sąjungos muitų teritorijos ribų, todėl šiame reglamente būtina nustatyti specialias muitinio tikrinimo taisykles;

                     (8)

                     siekiant suteikti muitinėms pakankamai laiko pasirengti gavimo deklaracijų apdorojimui, šio reglamento nuostatų taikymas turėtų būti atidėtas;

                     (9)

                     šiame reglamente numatytos priemonės atitinka Reglamento (ES) 2016/1036 15 straipsnio 1 dalyje ir Reglamento (ES) 2016/1037 25 straipsnio 1 dalyje nurodyto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas
            Šiuo reglamentu nustatomos apmokestinimo antidempingo ir (arba) kompensaciniais muitais, taikomais produktams, atgabentiems į dirbtinę salą, stacionarius arba plūduriuojančius įrenginius arba kitas valstybių narių kontinentiniuose šelfuose esančias struktūras arba išskirtines ekonomines zonas, sąlygos ir su pranešimu apie tokius produktus arba jų deklaravimu ir šių muitų mokėjimu susijusios procedūros, kai tokiems produktams taikomas vienas iš šių dokumentų:

                        a)

                        pranešimas apie antidempingo arba antisubsidijų tyrimo inicijavimą;

                        b)

                        Komisijos įgyvendinimo reglamentas, kuriuo nustatomas reikalavimas registruoti importuojamus produktus;

                        c)

                        Komisijos įgyvendinimo reglamentas, kuriuo nustatomas laikinasis arba galutinis antidempingo arba kompensacinis muitas.

            2 straipsnis
            Apibrėžtys
            Šiame reglamente vartojamų terminų apibrėžtys:
            1.   muitinė– valstybės narės muitinės administracijos, atsakingos už šio reglamento ir muitų teisės aktų taikymą, kaip apibrėžta Reglamento (ES) Nr. 952/2013 5 straipsnio 2 dalyje;
            2.   kontinentinis šelfas– kontinentinis šelfas, kaip apibrėžta Jungtinių Tautų jūrų teisės konvencijoje;
            3.   išskirtinė ekonominė zona– išskirtinė ekonominė zona, kaip apibrėžta Jungtinių Tautų jūrų teisės konvencijoje, kurią valstybė narė paskelbė išskirtine ekonomine zona pagal Jungtinių Tautų jūrų teisės konvenciją;
            4.   nagrinėjamasis produktas– prekės, kurioms taikomas vienas iš šių dokumentų:

                        a)

                        pranešimas apie antidempingo arba antisubsidijų tyrimo inicijavimą;

                        b)

                        Komisijos įgyvendinimo reglamentas, kuriuo nustatomas reikalavimas registruoti importuojamus produktus;

                        c)

                        Komisijos įgyvendinimo reglamentas, kuriuo nustatomas laikinasis arba galutinis antidempingo arba kompensacinis muitas;

                  5.   gavimo deklaracija– nustatyta forma ir būdu gavėjo užpildytas nagrinėjamųjų produktų gavimo dirbtinėje saloje, stacionariuose ar plūduriuojančiuose įrenginiuose arba kitose valstybių narių kontinentiniuose šelfuose esančiose struktūrose arba išskirtinėse ekonominėse zonose dokumentas, kuriame teikiami duomenų elementai, reikiami mokėtinai antidempingo ir (arba) kompensacinio muito sumai surinkti arba ataskaitoms rengti ir (arba) registruotini pagal dokumentus, nurodytus 1 straipsnio a arba b punktuose;
            6.   skola– asmens prievolė sumokėti nagrinėjamajam produktui taikomo antidempingo ir (arba) kompensacinio muito sumą;
            7.   gavėjas– asmuo, kuris yra licencijos arba leidimo verstis verslo veikla valstybių narių kontinentiniuose šelfuose arba išskirtinėse ekonominėse zonose turėtojas ir kuris gauna arba yra sutaręs gauti nagrinėjamąjį produktą dirbtinėje saloje, stacionariuose ar plūduriuojančiuose įrenginiuose arba kitose kontinentiniuose šelfuose esančiose struktūrose arba išskirtinėse ekonominėse zonose;
            8.   skolininkas– asmuo, privalantis sumokėti skolą.

            3 straipsnis
            Gavimo deklaracijos pateikimas

               1.   Gavėjas deklaruoja nagrinėjamojo produkto gavimą dirbtinėje saloje, stacionariuose ar plūduriuojančiuose įrenginiuose arba kitose valstybių narių kontinentiniuose šelfuose esančiose struktūrose arba išskirtinėse ekonominėse zonose, pateikdamas gavimo deklaraciją.

               2.   Gavimo deklaracija nedelsiant ir ne vėliau kaip per 30 dienų nuo nagrinėjamojo produkto gavimo pateikiama elektroninėmis duomenų apdorojimo priemonėmis toliau nurodytai muitinei:

                           a)

                           jei nagrinėjamasis produktas atgabentas iš Sąjungos muitų teritorijos – valstybės narės, kurioje priimta reeksporto deklaracija arba kurioje užregistruotas pranešimas apie reeksportą arba išvežimo bendroji deklaracija, muitinei;

                           b)

                           jei nagrinėjamasis produktas nėra atgabentas iš Sąjungos muitų teritorijos – valstybės narės, kuriai priklauso kontinentinis šelfas arba išskirtinė ekonominė zona, muitinei.

               3.   Gavimo deklaracijoje pateikiami priedo I dalyje nurodyti duomenų elementai ir prie jos pridedami tuos duomenų elementus patvirtinantys dokumentai.

               4.   Muitinė gali leisti pateikti gavimo deklaraciją nenaudojant elektroninio duomenų apdorojimo būdų. Tokiu atveju gavėjas pateikia priedo II dalyje nurodytos popierinės formos originalą ir vieną kopiją kartu su dokumentais, kuriais patvirtinami formoje pateikti duomenų elementai. Originalą pasilieka muitinė. Muitinė grąžina kopiją gavėjui po to, kai ji užregistruoja gavimo deklaraciją ir patvirtina jos gavimą.

               5.   Valstybės narės gavimo deklaracijoje pateiktą informaciją naudoja registravimo prievolėms pagal Reglamento (ES) 2016/1036 14 straipsnio 5 ir 5a dalis ir Reglamento (ES) 2016/1037 24 straipsnio 5 ir 5a dalis bei prievolei teikti ataskaitas Komisijai pagal Tarybos reglamento (ES) 2016/1036 14 straipsnio 6 dalį ir Tarybos reglamento (ES) 2016/1037 24 straipsnio 6 dalį įvykdyti.

            4 straipsnis
            Skola

               1.   Skola atsiranda:

                           a)

                           pateikus nagrinėjamojo produkto, įskaitant perdirbtą produktą, gautą iš nagrinėjamojo produkto pagal laikinojo atgabenimo perdirbti procedūrą, kaip nurodyta Reglamente (ES) Nr. 952/2013, kuris atgabenamas į dirbtinę salą, stacionarius arba plūduriuojančius įrenginius arba kitas valstybių narių kontinentiniuose šelfuose esančias struktūras arba išskirtines ekonomines zonas iš Sąjungos muitų teritorijos, reeksporto deklaraciją, pranešimą apie reeksportą arba išvežimo bendrąją deklaraciją;

                           b)

                           gavus nagrinėjamąjį produktą, atgabentą ne iš Sąjungos muitų teritorijos, dirbtinėje saloje, stacionariuose ar plūduriuojančiuose įrenginiuose arba kitose valstybių narių kontinentiniuose šelfuose esančiose struktūrose arba išskirtinėse ekonominėse zonose.

               2.   1 dalies a punkte nurodytais atvejais laikoma, kad skola atsiranda reeksporto deklaracijos priėmimo arba pranešimo apie reeksportą arba išvežimo bendrosios deklaracijos registravimo metu.
               1 dalies b punkte nurodytais atvejais laikoma, kad skola atsiranda nagrinėjamųjų produktų gavimo metu.

               3.   Skolininkas yra gavėjas.
               Kai 1 dalies a punkte nurodyta reeksporto deklaracija, pranešimas apie reeksportą, išvežimo bendroji deklaracija arba 4 dalyje nurodyta gavimo deklaracija yra parengiami remiantis informacija, dėl kurios nesurenkamas visas antidempingo ir (arba) kompensacinis muitas arba jo dalis, asmuo, kuris pateikė informaciją, reikalingą deklaracijai arba pranešimui surašyti, ir kuris žinojo arba, kaip yra pagrindo manyti, turėjo žinoti, kad ta informacija neteisinga, taip pat laikomas skolininku.
               Jeigu antidempingo ir (arba) kompensacinio muito sumą, atitinkančią vieną skolą, privalo sumokėti keli asmenys, jie yra solidariai atsakingi už tos sumos sumokėjimą.

               4.   Gavėjas nedelsdamas ir ne vėliau kaip per 30 dienų nuo nagrinėjamojo produkto gavimo pateikia gavimo deklaraciją. Taikomos 3 straipsnio 2, 3 ir 4 dalys.

               5.   Taikant 1 dalies a punktą, reeksporto deklaracijoje, pranešime apie reeksportą arba išvežimo bendrojoje deklaracijoje pateikiama informacija apie valstybės narės, į kurią ketinama atgabenti nagrinėjamąjį produktą, kontinentinį šelfą arba išskirtinę ekonominę zoną, naudojant atitinkamą papildomą referencinį kodą, kaip apibrėžta Komisijos įgyvendinimo reglamento (ES) 2015/2447 (5) B priedo II antraštinės dalies 2 punkto 2/3 duomenų elemente.

               6.   Skola atsiranda toje vietoje, kurioje pateikta gavimo deklaracija, arba, jeigu ji nebuvo pateikta pagal 3 straipsnio 2 dalį arba 4 straipsnio 4 dalį, toje vietoje, kurioje ji turėjo būti pateikta.

            5 straipsnis
            Mokėtinos antidempingo ir (arba) kompensacinio muito sumos apskaičiavimas

               1.   Mokėtina antidempingo ir (arba) kompensacinio muito suma nustatoma mutatis mutandis pagal tas Reglamento (ES) Nr. 952/2013 mokėtino importo muito apskaičiavimo taisykles, kurios taikytos nagrinėjamajam produktui tuo metu, kai atsirado su nagrinėjamuoju produktu susijusi skola.

               2.   Kai nagrinėjamajam produktui įforminta laikinojo įvežimo perdirbti procedūra, kaip nurodyta Reglamente (ES) Nr. 952/2013, skola, susijusi su perdirbtais produktais, pagamintais iš nagrinėjamojo produkto, kurie reeksportuojami į paskirties vietą valstybės narės kontinentiniame šelfe arba išskirtinėje ekonominėje zonoje, apskaičiuojama pagal nagrinėjamojo produkto, kuriam buvo įforminta laikinojo įvežimo perdirbti procedūra, muitų tarifų klasifikaciją, muitinę vertę, kiekį, pobūdį ir kilmę tuo metu, kai priimta su nagrinėjamuoju produktu susijusi muitinės deklaracija.

            6 straipsnis
            Skolos paskelbimas, išieškojimas, grąžinimas, atsisakymas išieškoti ir išnykimas bei garantijos pateikimas
            Skolos paskelbimui, išieškojimui, grąžinimui, atsisakymui išieškoti ir išnykimui bei garantijos pateikimui mutatis mutandis taikomos atitinkamos Reglamento (ES) Nr. 952/2013 III antraštinės dalies 2, 3 ir 4 skyrių nuostatos.

            7 straipsnis
            Muitinis tikrinimas

               1.   Muitinė gali tikrinti nagrinėjamąjį produktą ir (arba) imti ėminius, jei vis dar įmanoma, tikrinti reeksporto deklaracijoje, pranešime apie reeksportą, išvežimo bendrojoje deklaracijoje arba gavimo deklaracijoje pateiktos informacijos tikslumą bei išsamumą ir tikrinti bet kokio patvirtinamojo dokumento buvimą, autentiškumą, tikslumą ir galiojimą.

               2.   Muitinė gali patikrinti skolininko sąskaitas ir kitus įrašus, susijusius su operacijomis, susijusiomis su nagrinėjamuoju produktu, arba su ankstesne ar paskesne komercine veikla, susijusia su tais produktais.

               3.   Jeigu yra įrodymų, kad asmuo neįvykdė vienos iš šiame reglamente nustatytų prievolių, muitinė gali patikrinti to asmens sąskaitas ir kitus įrašus, susijusius su operacijomis, susijusiomis su nagrinėjamuoju produktu, arba su ankstesne ar paskesne komercine veikla, susijusia su tais produktais.

               4.   1, 2 ir 3 dalyse nurodytas tikrinimas ir tyrimai gali būti atliekami prekių turėtojo arba turėtojo atstovo arba bet kurio kito asmens, tiesiogiai ar netiesiogiai verslo tikslais susijusio su ta veikla, arba bet kurio kito asmens, disponuojančio tais dokumentais ir duomenimis verslo tikslais, patalpose.

            8 straipsnis
            Dokumentų ir kitos informacijos saugojimas, rinkliavos ir išlaidos
            Dokumentų ir kitos informacijos saugojimui mutatis mutandis taikomas Reglamento (ES) Nr. 952/2013 51 straipsnis.
            Rinkliavoms ir išlaidoms mutatis mutandis taikomas Reglamento (ES) Nr. 952/2013 52 straipsnis.

            9 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas praėjus keturiems mėnesiams nuo paskelbimo dienos.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 2 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  OL L 176, 2016 6 30, p. 55.

            (3)  OL L 179, 1998 6 23, p. 3.

            (4)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

            (5)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

            PRIEDAS

               GAVIMO DEKLARACIJA

            I DALIS

               Duomenų elementai

            Gavėjas elektroniniu būdu pateikia gavimo deklaraciją, kurioje pateikiami šie duomenų elementai:

                        1.

                        Gavėjo vardas, pavardė, adresas ir EORI kodas

                        2.

                        Deklaruoto nagrinėjamojo produkto aprašymas, prekės kodas – TARIC kodas ir papildomas TARIC kodas (jei taikoma), bruto ir neto masė, kiekis, išreikštas papildomais vienetais (jei taikoma), kilmės šalies kodas ir (arba), jei taikoma, išsiuntimo šalies kodas (1)

                        3.

                        Kompetentinga valstybė narė (žr. 3 straipsnio 2 dalį ir 4 straipsnio 4 dalį)

                        4.

                        Šiai deklaracijai taikomo reglamento (-ų) arba pranešimo (-ų) apie inicijavimą numeris (-iai)
                        Taikoma priemonė:

                                    —

                                    Antidempingo ir (arba) kompensacinių priemonių statistiniai duomenys

                                    —

                                    Pranešimas apie inicijavimą

                                    —

                                    Registravimas

                                    —

                                    Laikinasis antidempingo muitas

                                    —

                                    Laikinasis kompensacinis muitas

                                    —

                                    Galutinis antidempingo muitas

                                    —

                                    Galutinis kompensacinis muitas

                        5.

                        Neto kaina kontinentinio šelfo arba išskirtinės ekonominės zonos pasienyje

                        6.

                        Laikinojo ir (arba) galutinio antidempingo ir (arba) kompensacinio muito sumos apskaičiavimas, jei taikoma

                        7.

                        Nagrinėjamojo produkto gavimo data ir, jei taikoma, pagrindinis registracijos numeris (MRN)

                        8.

                        Pateikti dokumentai, sertifikatai bei leidimai ir papildomos nuorodos (jei nagrinėjamasis produktas parduodamas, pridedama sąskaita faktūra)

                        9.

                        Data, gavėjo vardas, pavardė ir parašas

                  Muitinė gali leisti šiuos duomenų elementus pateikti nenaudojant elektroninio duomenų apdorojimo būdų. Tokiu atveju gavėjas naudoja toliau pateikiamą popierinę „Gavimo deklaracijos“ formą.
            II DALIS

               Forma

            Tekstas paveikslėlio

               EUROPOS SĄJUNGA
               Gavimo deklaracija
               (2019 m. liepos 2 d. Komisijos įgyvendinimo reglamento (ES) 2019/1131, kuriuo nustatoma muitinės priemonė Tarybos reglamento (ES) 2016/1036 14a straipsniui ir Tarybos reglamento (ES) 2016/1037 24a straipsniui įgyvendinti, 3 ir 4 straipsniai)
               Originalas
               kompetentingai muitinei
               1. Gavėjo identifikacinis numeris (gavėjo vardas, pavardė, adresas ir EORI kodas)
               2. Deklaruojamas nagrinėjamasis produktas
               Prekės kodas – TARIC kodas (ir papildomas TARIC kodas, jei taikoma)
               Kilmės šalies kodas ir (arba), jei taikoma (1), išsiuntimo šalies kodas
               Bruto ir neto masė
               Papildomais vienetais išreikštas kiekis (jei taikoma)
               Nagrinėjamojo produkto aprašymas
               3. Kompetentinga valstybė narė (žr. 3 straipsnio 2 dalį ir 4 straipsnio 4 dalį)
               4. Šiai deklaracijai taikomo reglamento (-ų) arba pranešimo (-ų) apie inicijavimą numeris (-iai)
               Taikoma priemonė (pažymėti langelį):
               Antidempingo ir (arba) kompensacinių priemonių statistiniai duomenys
               Pranešimas apie inicijavimą
               Registravimas
               Laikinasis antidempingo muitas
               Laikinasis kompensacinis muitas
               Galutinis antidempingo muitas
               Galutinis kompensacinis muitas
               5. Neto kaina kontinentinio šelfo arba išskirtinės ekonominės zonos pasienyje

            Tekstas paveikslėlio

               ORIGINALAS
               6. Mokėtinos antidempingo ir (arba) kompensacinio muito sumos apskaičiavimas, jei taikoma
               7. Nagrinėjamojo produkto gavimo data ir, jei taikoma, pagrindinis registracijos numeris (MRN)
               8. Pateikti dokumentai, sertifikatai bei leidimai ir papildomos nuorodos (jei nagrinėjamasis produktas parduodamas, pridedama sąskaita faktūra)
               9. Data Gavėjo vardas, pavardė Gavėjo parašas
               (1) Jei atlikus priemonių vengimo tyrimą nustatytomis priemonėmis antidempingo arba antisubsidijų priemonių taikymas buvo išplėstas iš kitos nei nagrinėjamoji šalis siunčiamiems produktams.
               PILDO TIK MUITINĖ
               Valstybės narės kompetentingos muitinės pastabos
               Gavimo deklaracijos gavimo data ir registracijos numeris
               Sumažintos muito normos arba įsipareigojimo taikymui skirta sąskaita faktūra (pažymėti langelį)
               Laikomasi minimalios importo kainos (MIK), kuri apibrėžiama kaip antidempingo ir (arba) kompensacinio muito sumažinimo arba atleidimo nuo jo riba (pažymėti langelį)
               Kitos pastabos
               Data Vardas, pavardė Parašas Antspaudas/Adresas

               Pastaba

            Gavimo deklaracijos kopijos tekstas:

               „Kopija
               Gavėjui“.

               (1)  Jei atlikus priemonių vengimo tyrimą nustatytomis priemonėmis antidempingo arba antisubsidijų priemonių taikymas buvo išplėstas iš kitos nei nagrinėjamoji šalis siunčiamiems produktams.